**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

Τηλ.: **6978520351, 6974881331,** fax: **2674022211,** website: [**www.eakp.gr**](http://www.eakp.gr/)**,** email: [**info@eakp.gr**](mailto:info@eakp.gr)

**Αθήνα 23 Απριλίου 2020**

**Προς: Κο Υπουργό Προστασίας του Πολίτη**

**Χρυσοχοΐδη Μιχαήλ**

**Κοιν.: Ko Υφυπουργό Πολιτικής Προστασίας**

**Χαρδαλιά Νικόλαο.**

**Κο Γενικό Γραμματέα Πολιτικής Προστασίας**

**Παπαγεωργίου Βασίλειο**

**Κο Αρχηγό Πυροσβεστικού Σώματος**

**Κολοκούρη Στέφανο**

**Κο Διευθυντή Διεύθυνσης Ανθρωπίνων Πόρων του Α.Π.Σ.**

**Αρχιπύραρχο Γιαννάκη Χαράλαμπο**

**Νομική Υπηρεσία Π.Σ.**

**Κο Διοικητή Πυροσβεστικών Υπηρεσιών Αττικής**

**Αρχιπύραρχο Παλιούρα Γεώργιο**

**Κο Διοικητή Πυροσβεστικής Υπηρεσίας Ελευσίνας**

**Πύραρχο Αυγουλέα Μιχαήλ**

**Πολιτικούς Φορείς - Α.Δ.Ε.Δ.Υ. - Π.Ο.Ε.Υ.Π.Σ.**

**Εργαζόμενους Π.Σ. - Μ.Μ.Ε.**

**Θέμα: « Χορήγηση της άδειας ειδικού σκοπού όπως προβλέπεται στους πυροσβέστες που τη δικαιούνται - Άμεση ανάκληση της άδικης πειθαρχικής δίωξης που ασκήθηκε σε συνάδελφο, με αφορμή το γεγονός ότι έκανε χρήση της συγκεκριμένης άδειας »**

**Κύριε Υπουργέ**

Από **τις 13 Απριλίου 2020** σας έχουμε ενημερώσει ότι η Διοίκηση της Πυροσβεστικής Υπηρεσίας Ελευσίνας **δεν χορηγεί σε συνάδελφό μας την άδεια ειδικού σκοπού,** όπως ακριβώς ορίζεται από τις νομοθετικές διατάξεις που αφορούν **τα κατεπείγοντα μέτρα** για την αντιμετώπιση και τον περιορισμό των συνεπειών της εμφάνισης του κορωνοϊού COVID-19 στη χώρα μας.

Μέχρι σήμερα ο συνάδελφός μας:

* **Ορίζεται κατ’ επανάληψη σε 24ωρες υπηρεσίες** από την Διοίκησή του **μέσα στο χρονικό διάστημα που κάνει χρήση της άδειας ειδικού σκοπού, σε αντίθεση με όσα προβλέπονται** στο άρθρο **5** της από **11-3-2020** Πράξης Νομοθετικού Περιεχομένου (Φ.Ε.Κ. Α΄ 55) **όπως ισχύει,** καθώς και στην υπ. αριθμ. **15848 οικ. Φ.215.4/15-3-2020** Απόφαση Αρχηγού Πυροσβεστικού Σώματος.
* Με συνεχείς αναφορές που υποβάλλει προς την υπηρεσία του, **ζητάει τη συνέχιση της χορήγησης της συγκεκριμένης άδειας, όπως προβλέπεται σύμφωνα με τον νόμο.** Ζητάει να ενημερωθεί από την υπηρεσία του γιατί έχει τέτοια αντιμετώπιση, **αλλά δεν παίρνει συγκεκριμένη απάντηση και δεν του δίνονται οι απαραίτητες διευκρινήσεις.**
* Όπως σας έχουμε ενημερώσει με την από **13-4-2020** παρέμβασή μας, **παράλληλα με τα προσωπικά και οικογενειακά του προβλήματα, συνεχίζει να αντιμετωπίζει και την άσκηση πειθαρχικής δίωξης από την Διοίκησή** **του,** με αφορμή το γεγονός **ότι ήθελε να κάνει χρήση του συνόλου της άδειας ειδικού σκοπού** όπως τη δικαιούται.

**Κύριε Υπουργέ**

Ο συνάδελφος έχει απόλυτη ανάγκη να συνεχίσει να λαμβάνει στο σύνολό της την συγκεκριμένη άδεια **για να φροντίσει τα παιδιά του και παράλληλα να διαφυλάξει την υγεία των οικείων του.**

Δεν είναι δυνατόν **να αντιμετωπίζεται με αυτόν τον απαξιωτικό τρόπο** από την Διοίκησή του, να μην **του χορηγείται στο σύνολό της η άδεια που δικαιούται** σύμφωνα με τον νόμο και παράλληλα **να ασκείται πειθαρχική δίωξη εναντίον του.**

**Είναι υποχρέωση του κράτους, του Υπουργείου και των Διοικήσεων των υπηρεσιών μας,** να χορηγούν στους πυροσβέστες τις ειδικές άδειες και τις διευκολύνσεις που δικαιούνται σύμφωνα με την νομοθεσία, **ιδιαίτερα αυτήν την κρίσιμη περίοδο για την πατρίδα μας.**

Η θέσπιση και το εύρος εφαρμογής του συγκεκριμένου μέτρου, αποτελεί **πολιτειακή απόφαση.**  Ως εκ τούτου, η οποιαδήποτε **παρέκκλιση, παρεμπόδιση ή άρνηση** ως προς την δυνατότητα χρήσης του μέτρου από ωφελούμενο, εμπίπτει στις αρμοδιότητες των αρμόδιων πολιτειακών οργάνων.

Παρ’ ότι όμως έχει παρέλθει **10**ημερο από την γνωστοποίηση του συγκεκριμένου θέματος, ο συνάδελφος και το οικογενειακό του περιβάλλον συνεχίζουν να υφίστανται τις συνέπειες της προαναφερόμενης στάσης από την προϊσταμένη του αρχή.

Με τη σημερινή παρέμβασή μας, ζητάμε:

* **Να δοθούν άμεσα οι απαραίτητες οδηγίες** προς την Π.Υ. Ελευσίνας, από την αρμόδια Διεύθυνση Ανθρωπίνων Πόρων του Αρχηγείου Πυροσβεστικού Σώματος, **για τη χορήγηση της άδειας ειδικού σκοπού όπως προβλέπεται από τις κείμενες διατάξεις και τις Διαταγές της υπηρεσίας μας.**
* **Να σταματήσει άμεσα η πειθαρχική δίωξη** κατά του συναδέλφου μας, ο οποίος δεν έκανε τίποτε άλλο παρά **να ζητήσει αυτό που δικαιούται,** προκειμένου **να προστατεύσει την οικογένειά του και τους δικούς του ανθρώπους και αντιμετώπισε τον** **αυταρχισμό και την καταχρηστική άσκηση Διοίκησης από την υπηρεσία του.**

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**